Rod Smallwood

Roderick Charles «Rod» Smallwood (født 1950) er en britisk musikkmanager best kjent for sin involvering med det britiske heavy metal bandet Iron Maiden.

Sammen med sin forretningspartner Andy Taylor, som han møtte mens han studerte ved Trinity College i Cambridge, grunnla han Sanctuary Records i 1979, som var Storbritannias største uavhengige plateselskap frem til det ble nedlagt i 2007.

 Liv og virke 
Rod Smallwood ble født i Huddersfield, West Yorkshire, og vokste opp med å høre på The Beatles og The Rolling Stones. Musikksmakene hans utvidet seg på universitetet, hvor han oppdaget band som Deep Purple,  Grateful Dead, The Doors og Pink Floyd. Mens han studerte arkitektur ved Trinity College begynte han å organisere arrangementer og booke band, og dannet et samarbeid med Andy Taylor. Sammen booket de artister som Graham Bond og MC5.

Etter å ha droppet ut av universitetet i 1971, jobbet Smallwood for et bookingbyrå i London. Han begynte senere å forvalte Steve Harley & Cockney Rebel, men mistrivdes. Han begynte deretter som manager for punkbandet Gloria Mundi før han bestemte seg for å returnere til universitetet og studere jus i 1979, hvor han fikk en kopi av Iron Maidens demo. Etter mye overveielse kontaktet Smallwood til slutt Steve Harris, bandets bassist og medstifter, og arrangerte to pubkonserter for bandet i vest-London, en på Windsor Castle i Maida Vale og den andre på The Swan i Hammersmith. Begge konsertene gikk ikke som planlagt: Den første ble avlyst etter at bandet nektet å spille tidlig, og bandet måtte gjennomføre den andre konserten uten hovedvokalist Paul Di'Anno, som ble arrestert for å bære kniv 30 minutter før konserten. Til tross for dette gikk Smallwood med på å hjelpe bandet, selv om han, etter sine erfaringer med Steve Harley, ikke forpliktet seg til å bli deres heltidsmanager før han ordnet bandets signering med EMI og forleggerne Zomba ved slutten av året. Andy Taylor begynte å jobbe med ham i 1982, og de har værte managere for bandet siden da.

I 1982 dannet Smallwood og Taylor Sanctuary Records, oppkalt etter Iron Maidens andre singel, «Sanctuary», som ble Storbritannias største uavhengige plateselskap før det ble lagt ned i 2007. Smallwood startet deretter Phantom Music Management med Taylor, som kun fokuserte på Iron Maiden. Iron Maidens sang «Sheriff of Huddersfield» fra 1986 refererer humoristisk til Smallwoods gjerrighet og klaging over flyttingen til Los Angeles.

 Referanser 

 Eksterne lenker 


  Metalsucks.net – Fear, Emptiness, Decibel: An Exclusive Interview With Iron Maiden's Manager, Rod Smallwood (Publisert 19. august 2010, av Andrew Bonazelli)

Kategori:Iron Maiden
Kategori:Personer fra Huddersfield